ונדה מקוך-קורולסקה

ונדה מקוך-קורולסקה (בפולנית: Wanda Makuch-Korulska,  12 באוקטובר 1919, ורשה – 1 באפריל 2007, ורשה) הייתה נוירולוגית, פרופסורית באוניברסיטה הרפואית של ורשה  וחסידת אומות העולם מפולין.

קורות חיים
לאחר תום לימודיה בבית הספר התיכון נרשמה מקוך-קורולסקה ללימודי רפואה בפקולטה לרפואה באוניברסיטת ורשה.

בתקופת מלחמת העולם השנייה
לאחר כיבוש פולין על ידי גרמניה ב-1939 הייתה מקוך-קורולסקה חברה בארמייה קריובה. היא הייתה מדריכת נשים בתא מחתרת של המחתרת הפולנית.

באוגוסט 1944 הייתה מקוך-קורולסקה מהמורדים שהשתתפו במרד ורשה הפולני.

מעשה ההצלה
מקוך-קורולסקה נכנסה לגטו ורשה כדי לעזור לידידה יהודית, הלינה ואלפיש (Walfisz). מקוך-קורולסקה השיגה מסמכי זהות של ארית עבורה וכך סייעה לוואלפיש להימלט מהגטו. מקוך-קורולסקה סייעה לוואלפיש למצוא מקלט מחוץ לגטו אצל יהודייה אחרת שחייתה במסתור בעזרת המחתרת הפולנית. ואלפיש נעצרה על ידי הגסטפו וביולי 1943 נשלחה למחנה הריכוז ברגן-בלזן, אך שרדה את השואה. היא שבה לוורשה וחידשה את ידידותה עם מצילתה, מקוך-קורולסקה.

לאחר המלחמה
בשנת 1947 השלימה מקוך-קורולסקה את לימודי הרפואה ובשנת 1952 השלימה את התמחותה בנוירולוגיה באוניברסיטת ורשה. במחקרה התמקדה בסימפטומים נוירולוגיים של תסמונת קושינג. בין עיסוקיה הרפואיים הייתה רופאת שגרירות ארצות הברית בפולין.

הכרה
בשנת 1994 הכיר יד ושם במקוך-קורולסקה בתור חסידת אומות העולם.

קישורים חיצוניים
 

פולניות חסידות אומות העולם
מצילים בשואה: פולין
רופאים פולנים
לוחמי ארמייה קריובה
בוגרות אוניברסיטת ורשה
בוגרי אוניברסיטת ורשה
ילידות 1919
פולנים שנולדו ב-1919
פולניות שנפטרו ב-2007
פולנים שנפטרו ב-2007